text: Ældre ægtepar: En dræbt og en såret
  13 juni 2017 kl. 11.41
  En kvinde på 73 år fundet dræbt, og hendes 71-årige mand fundet kvæstet på Dalen i Esbjerg tirsdag morgen. Naboerne er chokerede.
  Politiet fandt tirsdag morgen en dræbt og en kvæstet på Dalen i Esbjerg. 
  Den dræbte er en 73-årig kvinde. Den kvæstede er hendes 71-årige ægtemand. Den kvæstede meldes af lægerne udenfor livsfare.
  Hvad der nærmere er foregået i boligen, er teknikere og efterforskere ved at klarlægge, skriver Syd- og Sønderjyllands politi i en pressemeddelelse.
  De pårørende er underrettet.
  Naboen er meget chokerede over det uhyggelige fund, og fortæller til TV SYD, at parret går for at være stille og rolige mennesker, der var vellidte hos alle i nabolaget.
  
  